สวัสดีครับคุณ ผมมีผื่นขึ้นตามมือมือข้างขวาเป็นสีแดงๆเล็กๆและก็มีตุ่มขึ้นแขนเล็กน้อยมีคันบ้าง ส่วนมือข้างซ้ายก็มีตุ่มแต่ไม่มาก เป็นมาวันนึงแล้วครับผื่นมันไม่มีท่าทีจะยุบเลยครับแต่มันไท่ค่อยกระจายเลย ( เหมือนอยู่ตำแหน่งเดิมๆ) วันก่อนผมไปบ้านเพื่อนแล้วบ้านเขาเหมือนเลี้ยงหมา ผมก็ไปทำงานแล้วก็นอนบนสนามหญ้า มีโอกาศที่จะเป็นพยาธิไชผิวหนังไหมครับ
สวัสดีค่ะ อาการผื่นแดงๆขึ้นตามมืออาจเกิดจาก-ผื่นผิวหนังอักเสบเฉียบพลัน อาจมีตุ่มน้ำ ผื่นแดง และคัน อาจเกิดจากภูมิแพ้ในตนเอง หรือการแพ้สารสัมผัสจากภายนอก-ตุ่มถูกแมลงกัด มักเป็นตุ่มนูน คัน-การติดเชื้อราที่ผิวหนัง-มีการติดเชื้อบริเวณชั้นใต้ผิวหนัง มักเป็นผื่นแดง บวม มีไข้ส่วนพยาธิดังที่กังวลนั้น น่าจะหมายถึงพยาธิตัวจี๊ดพยาธิตัวจี๊ด จัดเป็นพยาธิตัวกลมชนิดหนึ่ง มักเข้าสู่ร่างกายคนในขณะที่เป็นตัวอ่อนระยะที่ 3 ผ่านการรับประทานอาหารที่มีการปนเปื้อน หรืออาจชอนไชผ่านผิวหนังเข้าไปได้เช่นกันอาการอาจมาด้วยอาการบวมที่มีบริเวณเปลี่ยนไปเรื่อย ๆ ตามการเคลื่อนที่ของพยาธิ บางรายอาจมีอาการปวดหรือคันร่วมด้วยแต่ภาวะพยาธินี้เจอได้น้อยกว่ากลุ่มผื่นผิวหนังอักเสบมาก แนะนำพบแพทย์เพื่อตรวจร่างกายให้ได้การวินิจฉัยที่แน่นอนอีกครั้งแนะนำไม่ไปแกะหรือเกาบริเวณที่เป็น ใส่รองเท้าออกนอกบ้านเสมอ ไม่เอามือเปล่าไปสัมผัสกับดินหรือหญ้า